Gr1-3 | Laerskool Ashton
By ons begin die groot avontuur van kinders se formele skoolloopbaan. Hierdie is vir seker `n baie opwindende en by tye uitdagende tydperk in u kind se lewe.
By Laerskool Ashton poog ons om hierdie tyd meer opwindend as uitdagend vir u en u kind/ers te maak. Ons streef daarna dat elke leerder gelukkig is en geborge sal voel asook om kwaliteitonderrig te bied. Elke kind is `n wenner by ons!
In die Grondslagfase word daar hoofsaaklik 4 leerareas aangebied, naamlik:
Gedurende 2019 is ons Grondslagfase-onderwysers ook opgelei om isiXhosa aan te bied.
Ons Grondslagfase-leerders word nou ook toegerus met die basiese isiXhosa-woordeskat!
Rapportering is 'n proses waarvolgens leerderprestasie aan leerders, ouers, skole en ander rolspelers gekommunikeer word. Daar kan op verskeie maniere oor leerderprestasie verslag gelewer word. Dit sluit in rapporte, ouervergaderings, skoolbesoekdae, intervensiegesprekke, telefoonoproepe, briewe, klas- of skoolnuusbriewe, ensovoorts. Onderwysers in alle grade lewer in kodes verslag oor die vak. Sewe bevoegdheidsvlakke vir elke vak in Graad 1-3 word gebruik. Die verskillende vlakke met die ooreenstemmende kodes word in onderstaande tabel aangedui.
Graad 1- en 2-leerders kry weekliks ekstra hulp by die skool in Huistaal.
Mev Cilliers is van baie groot waarde vir ons intervensieproses by die skool. Sy bedien ook die personeel met baie goeie raad en bystand en voeg beslis waarde toe tot die opvoedingsproses!
Aan die begin van die jaar vind `n algemene oueraand vir alle ouers van die skool plaas. Elke opvoeder kry ook geleentheid om in die betrokke klasse met die ouers te praat en hul in te lig oor die jaar wat voorlê.
Aan die einde van die kwartaal word `n inligtingsaand vir die komende jaar se Gr. RR-, Gr. R- en Graad 1-ouers gehou.
Bemagtigingsaand vir ouers.
Daar word `n inligtingsaand gehou vir die komende jaar se Graad 1-leerders.
Die Bekendstellingsdag vind hierdie jaar op 30 Oktober 2019 plaas.
Daar is weekliks 'n rekenaarperiode vir Graad 1- tot 7-leerders geallokeer waarin die leerders basiese rekenaarvaardighede aangeleer word.